Pēteris Leitāns

Pēteris Leitāns (1879-1949) bija latviešu jurists. Viens no 1944. gada 17. marta Latvijas Centrālās padomes memoranda parakstītājiem.

 Dzīvesgājums 
Dzimis 1879. gada 19. janvārī Jaunpiebalgas pagastā amatnieka ģimenē. Mācījās Jelgavas ģimnāzijā, studēja Maskavas universitātes juridiskajā fakultātē. Strādāja par zvērināta advokāta palīgu Maskavas Tiesu palātā.
Pēc Latvijas Republikas nodibināšanas viņu 1919. gadā iecēla par Rīgas apgabaltiesas locekli, 1924. gadā par apgabaltiesas priekšsēdētāja biedru.
Pēc Ulmaņa apvērsuma bija Latvijas Senāta Civilās kasācijas departamenta senators (1937-1940). 
Vācu okupācijas laikā strādāja Tiesu palātas Civildepartamentā.

Otrā pasaules kara beigās 1944. gadā devās bēgļu gaitās uz Zviedriju, kur nodarbojās ar publicistiku. Uzrakstīja ievadu zviedru valodā izdotajai grāmatai „Padomju asins darbi Baltijā”.nekropole.info

Miris 1949. gada 9. aprīlī Tingsrīdā, Zviedrijā.Latvju Vārds - 1949. gada 14. aprīlis

 Apbalvojumi 
 Triju Zvaigžņu ordenis — 4. šķira Nr. 619 (1928)

 Atsauces 

Kategorija:1879. gadā dzimušie
Kategorija:1949. gadā mirušie
Kategorija:Cēsu novadā dzimušie
Kategorija:Latvijas senatori
Kategorija:Latvijas juristi
Kategorija:Maskavas Valsts universitātes absolventi
Kategorija:Triju Zvaigžņu ordeņa virsnieki